Mərhəmətli və Bağışlayan Allahın adı ilə.
Peyğəmbərimiz və mövlamız Əbülqasim Mustafa Muhəmmədə və onun pak ailəsinə salam və salavat göndəririk.
Hörmətli görüş iştirakçıları, əziz qonaqlar,
bu böyük, tarixi və misilsiz bayram münasibətilə sizi, İran xalqını
və yer üzünün bütün müsəlmanlarını,
habelə qəlbi ədalət, insanlıq və azadlıq uğrunda döyünən bütün insanları təbrik edirəm.
Besət təkcə müsəlmanların yox, hamının bayramıdır.
Besət bayramı, besət gününün bayram edilməsi, əslində, daha çox bunun üçündür ki,
biz besətin mahiyyətini bir daha nəzərdən keçirib ondan ibrət dərsi götürək; məqsəd budur.
Besətin ibrətverici dərslərinə bizim həmişə ehtiyacımız var.
Besət yalnız müəyyən bir etap üçün əhəmiyyət kəsb edən tarixi bir hadisə deyil;
tarixin bütün dövrləri üçündür.
Bu gün mən besətin böyük bir çoxluq təşkil edən dərsləri içərisindən
qısaca olaraq bunu qeyd etmək istəyirəm ki, besət cahiliyyətlə mübarizə aparmaq üçün gəlmişdi.
İslam ədəbiyyatında Peyğəmbəri-Əkrəmin (s) gəlişindən əvvəlki dövr cahiliyyət adlanır.
Elə güman etmək lazım deyil ki, bu cahiliyyət təkcə Ərəbistan yarımadasına, Məkkə, Hicaz və digər məntəqələrin ərəblərinə aid idi.
Xeyr, bu cahiliyyət ümumi xarakter daşıyırdı. O dövrün İranı da,
Roma imperatorluğu da cahiliyyətə qərq olmuşdu.
İslam dini və Peyğəmbərin besəti ümumilikdə bu cahiliyyətlə mübarizə aparmaq üçün təzahür etmişdi.
Cahiliyyət təkcə elmsizlik demək deyil.
İslam dini ilə bağlı ədəbiyyatda cahiliyyət daha geniş şəkildə mənalandırılır.
Elmsizlik, elmin yoxluğu cahiliyyətin bir hissəsidir,
amma geniş mənada cahiliyyət
şəhvət və qəzəbin insan həyatına hakim kəsilməsindən ibarətdir. Cahiliyyət bax budur.
Cahiliyyət o deməkdir ki, cəmiyyət əksəriyyət etibarilə öz hakim dairələrinin şəhvət və qəzəb meyillərinin elə bir formada təsiri altına düşür ki,
gözəl keyfiyyətlər onda itib-batır, rəzilliklər isə qabarıq surətdə üzə çıxır. Cahiliyyət budur.
Cahiliyyət dövrünün insanlarının həyatında müxtəlif cür azğınlıqlar geniş bir şəkildə özünü göstərirdi:
bir yandan cinsi və nəfsani və s. bu kimi ehtiraslar cilovlanmaz bir şəkildə tüğyan edirdi –
həmin dövrdə Ərəbsitan yarımadasının vəziyyətinə baxın; o biri məntəqələr də eynilə o cür idi;
ipə-sapa yatmayacaq bir şəkildə şəhvətlərə qərq olmuşdular, imkanı olan hər kəs şəhvətbazlıq edirdi –
digər tərəfdən də şəhvətinə tabe olmuş həmin insanların qəddarlığı, dağıdıb viran etmək, qan tökmək həvəsi
o qədər təsəvvürəgəlməz dərəcəyə çatmışdı ki, onlar hətta öz övladlarını belə öldürürdülər.
قَد خَسِرَ الَّذينَ قَتَلوا اَولادَهُم
–“öz övladını öldürən şəxslər”.
– “səfehlik üzündən”;
səfehliyin nəticəsi idi. Bu səfehlik də elə cahiliyyətdir.
İnsanın qəddarlığı o həddə çatır ki, başqalarının uşaqları, günahsız qadınları və körpələri bir yana qalsın,
öz övladına da rəhm etmir! Cahiliyyət budur.
Bir yandan şəhvət, bir yandan qəzəb. O zaman həyat
bu iki ipə-sapa yatmayan, özbaşına hissin əsirinə çevrilmişdi.
İslam dini bu vəziyyəti dəyişmək üçün gəldi.
Əlbəttə ki, eyni vəziyyət İran Sasani saraylarında da,
Roma imperatorluğunun saraylarında da,
zalım və müstəbid hökmdarların idarə etdiyi digər saray və imperatorluqlarda da mövcud idi.
İslam dini bütün bu çirkin reallıqlar qarşısında baş qaldırdı.
لِلعلَمينَ نَذيرًا
- Bütün dünyaya xəbərdarlığını etdi. İslam dininin mesajı budur.
Bu gün də dünyamızda cahiliyyət var. Biz gözümüzü yaxşı açıb bu cahiliyyətin nədən ibarət olduğunu bilməliyik.
Eynilə həmin şey bu gün də var – cilovlanması mümkün olmayan, haqq-hesab tanımayan, məntiqsiz şəhvətpərəstlik.
Bu gün Qərb dünyasında şəhvətpərəstliyi meyilliliklə əsaslandırırlar.
Deyirik, homoseksualizmə, eynicinsli münasibətlərə nəyə görə rəvac verirsiniz?
Deyirlər ki, bu, insanlara xas olan bir meyillilikdir. Məntiqləri budur!
Şəhvətpərəstlikdə heç bir qırmızı xətt, hədd-hüdud tanımayanlar,
cinsi və cürbəcür insani ehtiraslarına durmadan rəvac verib irəli gedənlər
növbə gəlib qəddarlığa çatanda da eyni vəziyyəti yaradırlar:
insanları qətlə yetirirlər, günahsızları öldürürlər, heç bir günahı olmayan xalqları əzirlər.
Bu gün mövcud olan cahiliyyət budur – modern cahiliyyət.
Bu cahiliyyətlə İslamın ilkin dövrlərindəki cahiliyyətin – Quran təbiri ilə desək,
ilkin cahiliyyətin – fərqi budur ki, bu gün cahiliyyət elm, bilik silahı ilə silahlanıb.
Yəni insanın rahatlığı üçün şərait yaratmalı olan elm
insanların gününü qara etmək, bəşər cəmiyyətini bədbəxt etmək üçün bir vasitəyə çevrilib.
Bu gün dünyada hegemonluq edənlər
məhz öz elmi nailiyyətlərinə söykənərək zorakılıq edirlər.
Əllərindəki silahlar elmin nailiyyətidir, biliyin məhsuludur,
ixtiyarlarında olan informasiya, təhlükəsizlik, nəhəng təbliğat imkanları –
bütün bunlar elmin nailiyyətləridir. Bütün bunlar o şəhvət və qəzəbə xidmət edir.
Bu gün dünya bu vəziyyətdədir. İslam cəmiyyəti belə bir reallıqla üz-üzədir
və İslam dünyası bunu hiss etməli, dərk etməlidir.
Bu gün cahiliyyət yenidən meydana gəlib;
özü də daha böyük güc və imkanlarla, İslamın gəldiyi ilk günlərdə olan cahiliyyətdən yüz, bəlkə də, min dəfələrlə təhlükəli bir formada.
Əlbəttə, Allaha şükürlər olsun ki, bu gün İslamın da imkanları daha genişdir.
Bu gün müxtəlif imkan və vasitələrin köməyi ilə İslamın möhtəşəm gücü dünyada geniş yayılıb.
Uğura, düşmənin məkrli planlarına qələbə çalmağa olan ümid heç də az deyil;
çox böyük ümid var. Lazım olan isə ilk növbədə gözüaçıqlıq,
ikinci növbədə isə əzm və təpərdir. Biz müsəlman xalqlarının ehtiyacı olan şey budur.
Doğrudur, bu gün İslam dünyası böyük problem və çətinliklərə düçar olub.
Öz regionunuzdakı müsəlman ölkələrinin vəziyyətinə baxın:
Pakistan və Əfqanıstandan tutmuş Suriya, Livan və Fələstinə,
Yəməndən tutmuş Liviyaya qədər. Bu gün Qərbi Asiya və Şimali Afrika regionundakı ölkələrin
çoxlu problemləri var: təhlükəsizliklə bağlı problemləri var, ərazilərində qardaş qırğını gedir,
Allahdan bixəbər qruplaşmaların işğalı altındadırlar. Bütün bunların pərdəarxasında isə
başda Amerika olmaqla super-dövlətlərin imperialist planlarının hədəfindədirlər.
İmperialistlər öz mənafeyini qorumaq adı ilə ortaya düşüb
bu ölkələrdə ürəkləri istəyəni edirlər – həmin şəhvət və qəzəbin atını oynadırlar;
yəni günahsız insanları qətlə yetirir, dinsiz qruplaşmaları himayə edirlər.
Təbliğatları da, həqiqətən, çox genişdir, bütün bu əməllərinə cürbəcür donlar geydirirlər.
Əvvəlki nəslin məşhur ingilis siyasətçisi olan Çörçilin – Çörçil adı biz iranlılara çox tanışdır
– özündə çox qəribə ironiya gizlədən bir sözü var.
O deyir: “Həqiqət o qədər dəyərlidir ki,
onu, mütləq, bir yalana büküb qorumaq lazımdır!”
Məntiqə baxın! Yalan, reallığın əksinə aparılan təbliğat, həqiqətin tam tərsini demək
– qərblilərin siyasətində insan bunları müşahidə edir.
Bu gün amerikalılar terrorizmə qarşı mübarizə aparmaq istədiklərini iddia edirlər,
halbuki ən təhlükəli və ən qəddar terror qruplaşmalarını onlar özləri yaradıblar.
İŞİD-i kim yaradıb?
İŞİD-in meydana gəlməsində başlıca rol və paya malik olduqlarını özləri etiraf ediblər.
İŞİD kimi irili-xırdalı digər terror qruplaşmalarını Suriya, İraq və digər məntəqələrin canına kim salıb?
İnsan qatili olan bu cinayətkarların cibinə axan dollarlar, onların istifadə etdiyi silah və texnika haradan gəlir?
Bütün bu pullar haradan gəlir?
Amerika siyasətinin göstərişi ilə regionun qəddar və təhlükəli terror qruplarını dəstəkləyənlər kimlərdir?
Regionumuzda terrorizmin meydana gəlib genişlənməsində, terrorçulara yardım
və dəstək göstərilməsində imperialzimin ən böyük rola malik olduğuna şübhə ola bilərmi?
Bu regionun hansı nöqtəsinə baxsan,
terror təzahürünün ortaya çıxmasında düşmənlərin xəbis barmağını müşahidə etmək olur.
Qəzzada və İordan çayının qərb sahilində
Fələstinə o cür təzyiqlər göstərən qondarma İsrail rejimini kim himayə edir?
Onlara havadarlıq edən kimdir?
Onlar üçün yolu kim açır? Onların arxasında kim durur?
Başda Amerika olmaqla Qərb dövlətləri!
Sonra da çıxıb şüarlar verirlər ki, “biz terrorizmə qarşıyıq”, “biz İŞİD-ə qarşıyıq”.
Yalan deyirlər, reallığın əksini deyirlər. Cahiliyyət budur.
Bu gün dünyada mövcud olan cahiliyyət bax budur. Biz sayıq olmalıyıq.
Əziz qardaşlar, əziz İran xalqı, böyük İslam ümməti, ölkələrin başında duran insanlar! Bilin ki,
biz bu cahiliyyətin qarşısında dura bilərik.
Bu gün imperialistlər regionumuzda vasitəli müharibələr yaratmaq kimi çirkin bir siyasət aparır.
Öz mənafeləri xatirinə region ölkələrini, yaxud bu ölkələrdəki müyyən qrupları bir-biri ilə vuruşmağa təhrik
və vadar edir, öz mənafelərini təmin etmək istəyirlər.
Silah istehsal edən şirkətlərin cibini doldursunlar,
məhv olmaq üzrə olan iqtisadiyyatlarının siyasətləri düzəlsin
– onların məqsədi budur. Sayıq olmalıyıq.
Fars Körfəzi regionu haqda danışırlar.
Fars Körfəzi regionunun təhlükəsizliyi buradakı ölkələrin müştərək mənafeyidir.
Bizim – Fars Körfəzi regionunda yerləşən ölkələrin mənafeyi müştərəkdir, biz qonşuyuq, 124 --> buranın təhlükəsizliyi bizim hamımızın xeyrinədir. Fars Körfəzində sabitlik və təhlükəsizlik hökm sürərsə, biz hamımız bu təhlükəsizlikdən bəhrələnəcəyik.
Yox əgər burada təhlükəsizlik olmasa, hamımızın təhlükəsizliyi pozulacaq.
Qeyri-sabit, təhlükəli bir Fars Körfəzi hamı üçün təhlükəli olacaq. Bu təhlükəsizliyi qorumalı olanlar isə o kəslərdir ki, Fars Körfəzi onlarındır,
onlara aiddir, onların evidir.
Amerika nəkarədir ki, gəlib burada Fars Körfəzinin problemləri ilə bağlı fikir bildirsin, özünə müttəfiqlər yığsın?
Onları bu regionun təhlükəsizliyi yox, öz mənafeləri maraqlandırır
və əgər hansısa nöqtədə təhlükəsizliyin pozulmasını lazım bilsələr, bunu edəcək və edənləri dəstəkləyəcəklər.
Bu gün Yəməndə sabitlik pozulub; Yəmən qadın və uşaqların qətlə yetirildiyi bir meydana çevrilib.
Bu, təhlükəsizliyin pozulması deyilmi? Bu proseslərin arxasında kim durur? Amerika.
Təəssüflər olsun ki, bütün bunları həyata keçirənlər adı müsəlman olanlardır,
region ölkələridir, amma onlar aldanıblar. Layihəni hazırlayan ABŞ-dır, işin arxasında duran odur;
terrorizmə rəvac verən onlardır.
Sonra da deyirlər ki, İran terrorizmi himayə edir. Biz terrorizmə qarşı mübarizə aparmışıq,
terrorçulara silləmizi vurmuşuq.
Bizim ölkəmizin daxilində düşmənin pulu və Amerikanın planı ilə terrorizm baş qaldırmışdı,
amma İran xalqı ölkə daxilindəki bu terrorçuların başını yumruğu ilə əzdi; bundan sonra da eynilə bu cür olacaq.
Biz öz ölkəmizdə, habelə İraqda, Suriyada, Livanda
terrorizmə qarşı vuruşanlarla əməkdaşlıq etmişik,
onlara öz köməyimizi göstərmişik, yenə də göstəririk; biz terrorizmə qarşıyıq.
Bu regionun ən təhlükəli və ən murdar terrorçuları sionistlərdir.
Biz sionistlərlə üz-üzə durub onlara qarşı mübarizə aparırıq.
Bizim haqqımızda deyirlər ki, İran terrorizmi himayə edir! Terrorizmi himayə edən sizsiniz!
Amerika terrorçu İsrail dövlətinin himayəçisidir.
Amerika İŞİD-i meydana gətirib, Amerika İŞİD-i dəstəkləyib.
Siz Suriyada insanları qətlə yetirən, insanlara diri-diri od vuran,
ölülərin sinəsindən ürəyini çıxarıb çeynəyən terrorçuları himayə etmisiniz;
siz bunlara havadarlıq etmisiniz, bunları ürəkləndirib ortaya salmısınız.
Sizin pilotsuz təyyarələriniz Əfqanıstan və Pakistanda insanların evlərini viran qoyub,
toy məclisini yasa çevirib; eyni hadisələr İraqda da baş verib.
Bu işləri görən sizsiniz. Terrorizm sizə aiddir, terrorçu sizsiniz.
Biz terrora qarşıyıq və istənilən terrorçu ilə mübarizə aparacağıq.
Biz hər bir məzlumu müdafiə edəcəyik. Bu gün Yəmən xalqı məzlumdur.
Bundan böyük zülm ola bilməz ki, haram ayda – rəcəb ayı haram aydır – müsəlmanları qətlə yetirirsiniz.
Hətta Məkkə müşrikləri belə, rəcəb ayı çatanda müharibəni dayandırırdılar.
Bu gün haram ayda – rəcəb ayında – yəmənli ailələri yasa oturdanlar
o vaxtın məkkəlilərindən daha pis və çirkindirlər.
Uydurma bəhanələrlə, yanlış arqumentlərlə, yalan iddialarla
eyni nöqtəyə sutkada 100, 200 dəfə təyyarə ilə hücum edirlər.
Bu xalq məzlum bir xalqdır. Yəmən xalqı məzlumdur,
Bəhreyn xalqı məzlumdur, Fələstin xalqı xroniki şəkildə məzlumluğa düçar olub,
bu xalq artıq uzun illərdir ki, davamlı olaraq təzyiqlərə məruz qalır.
Biz bacardığımız qədər məzlumları müdafiə edəcəyik
və nə qədər ki, gücümüz, imkanımız çatır, bunu etmək bizim vəzifəmizdir.
– “Zalımın düşməni, məzlumun dostu ol”.
Bu, Əmirəlmöminin Əlinin tapşırığıdır. Biz:
“Zalım da, məzlum da olsa, qardaşına yardım et” – demirik.
Bu, cahil bir şüardır ki, “Qardaşın zalım da olsa, məzlum da olsa,
onu müdafiə və himayə etməlisən” – deyirlər. Quran isə bunu demir. İslam maarifi bunu qadağan edir.
Zalım hər kim olsa da, ona qarşı mübarizə aparmaq və zülmünün qarşısını almaq lazımdır.
Məzlum hər kim olsa da, onu himayə etmək lazımdır.
Region ölkələri ehtiyatlı olmalıdır;
bu regionun, müsəlmanların kompakt şəkildə yaşadığı bu kompleksin düşmənləri
bu ölkələrdə biri-birinə qarşı qorxu yaratmaq siyasəti güdürlər. Uydurma bir düşmən düzəldib
əsas düşməni – imperializmi, təcavüzkar və zalım şirkətləri, onlardan asılı olanları,
sionistləri diqqətdən yayındırmaq istəyirlər. Uydurma düşmən düzəltmək istəyirlər:
ərəb ölkələrinə qarşı İran, filan etnosa qarşı filan etnos,
şiələrə qarşı sünnilər– bütün bunlar düşmənin siyasətidir, buna qarşı mübarizə aparmaq lazımdır.
Bu tip siyasətlərə qarşı mübarizə elə cahiliyyətlə mübarizədir.
Bu günün modern cahiliyyəti qəddar, rəhimsiz, daşürəkli, cürbəcür,
növbənöv alət və vasitələrlə təchiz olunmuş bir cahiliyyətdir.
Onunla sayıqlıqla mübarizə aparmaq lazımdır və İran xalqı bu mübarizəni aparıb, bundan sonra da aparacaq.
Sevindirici haldır ki, region xalqları artıq oyanıblar.
Doğrudur, islami oyanışı müvəqqəti olaraq əzib sıxışdırıblar, amma bu, əzilib məhv ediləsi bir oyanış deyil.
Gözüaçıqlıq sıxışdırılmaqla yox olan bir şey deyil.
İran xalqı oyanıb, regionun əksər xalqları məlumatlı və oyaqdırlar.
İslam ümməti də, Allaha həmd olsun ki, oyanış halındadır.
Əlbəttə ki, düşmənlər müəyyən qədər irəli gedir, uğurlar əldə edir.
لِلباطِلِ جَولَة
– batil cövlan edər, toz-duman qaldırar.
Bu gün Peyğəmbərin (s) besətinin yada salınması baxımından bizim öhdəmizə düşən vəzifələr bunlardır. Biz diqqətli olmalı,
İslam ümmətinin üzərinə düşən missiyanı unutmamalı, İslam ümmətinin gücünü gözardına vurmamalıyıq.
Xoşbəxtlikdən, İslam ümməti çox böyük bir gücə sahibdir.
Bunun açıq-aydın sübutu da var: illərdir ardıcıl olaraq,
var qüvvələri ilə regiondakı oyanış və müqaviməti əzməyə çalışırlar, amma buna müvəffəq ola bilməyiblər.
Bu oyanışın mehvəri olan İslam Respublikasına qarşı 35 ildir ki, mübarizə aparırlar;
əlhəmdulillah, məğlub olublar, bundan sonra da məğlub olacaqlar.
Pərvərdigara, bu yolda şəhid olmuş və cihad edərək əzab-əziyyət çəkmiş bütün insanlara öz rəhmət və bağışlanmanı yağdır!
Pərvərdigara, bizə bütün bu dərsləri öyrətmiş, bu yolu bizim üzümüzə açmış İmam Xomeynini (r.ə)
məhşərə övliyalarınla birgə gətir! Əziz şəhidlərimizi məhşərə Peyğəmbərlə (s) birgə gətir.
Allahın salamı, rəhməti və bərəkəti nəsibiniz olsun.